[ca] Aquesta tesi estudia els factors predictius dels resultats funcionals i de la percepció de la qualitat de vida, de pacients que han presentat una fractura desplaçada de dos i tres parts de l'húmer proximal i han estat tractats de forma conservadora. Com a objectiu principal de l'estudi, pretenem valorar la influència del desplaçament en var i valg del cap humeral en els resultats finals, i com a objectius secundaris, la influència del sexe, les comorbilitats i l'edat dels pacients en els resultats després d'un any de seguiment. D'un total de 223 pacients amb fractura de l'húmer proximal que van acudir de forma consecutiva als serveis d'urgències, finalment 111 han estat inclsosos en l'estudi. A tots ells se'ls ha realitzat una RX en projecció anteroposterior i lateral en el pla de l'escàpula, i una TAC en visions axial, coronal i sagital. Han estat classificats d'acord els criteris de Neer en fractures de 2 i 3 parts ( es van excloure les fractures en 4 parts) i tots ells tractats de forma conservadora. El seguiment ha estat d'un any. S'han analitzat les següents variables: edat, sexe, lateralitat, comorbilitat, relació cefalo diafisària, puntuació del test de Constant Murley global i desglossat per a l'extremitat afectada i la contralateral , puntuació del Constant relatiu individual i qüestionari SF-36 en tots els seus dominis a l'any. Es tracta de 94 dones i 17 homes, d'edat mitja 72.4 anys. 62 fractures de 2 parts ( 52 del coll quirúrgic i 10 de la tuberositat gran) i 49 fractures de 3 parts ( 23 en posició cefàlica en var i 26 en valg). El 50,5% dels pacients tenien comorbilitats associades. Constant mig de la sèrie 65.23 punts. Angle cefalodiafisari mig 137.23 graus. Escales física i mental del SF-36, 39,38 i 44,55 punts respectivament. Com a resultats analitzats: les fractures de 3 parts en var, són les que tenen pitjors resultats funcionals ( Constant mig 57.43 punts) i els pitjors resultats de guany percentual respecte l'extremitat contralateral ( 74.53%). Les fractures de 2 parts del coll quirúrgic i de 3 parts en valg tenen resultats comparables ( Constant 63.44 i 62.38 respectivament). Les fractures en 2 parts de la tuberositat gran tenen els millors resultats ( Constant mig 79.43) No hem pogut establir una relació estadísticament significativa de l'angle cefalodiafisari, com a predictiu dels resultats en cap de les correlacions entre els grups. Els valors de Constant i SF-36 empitjoren significativament amb l'edat. Les comorbilitats afecten significativament els resultats finals. El sexe femení presenta pitjors resultats en l'ítem força del test de Constant. Com a conclusions: el desplaçament en var o valg no és un factor predictiu dels resultats. L'edat i les comorbilitats són factors predictius negatius dels resultats. El sexe no és un factor predictiu dels resultats.

[en] We analyze the predictive factors affecting functional results and quality of life perception of the patients who underwent a displaced 2 and 3 parts fracture of the proximal humerus, and have been conservatively treated. As a main objective, we want to assess the influence of the varus and valgus displacement of the humeral head in the outcome, and as secondary objectives, the influence of the sex, comorbidities and age of the patients in the results after one-year follow-up. One hundred and eleven patients have been included in the study. All of them have been checked with and anteroposterior and lateral x-ray views of the shoulder, as well a CT scan in the sagital, coronal and axial views. They were classified, according to the Neer criteria, between 2 and 3 part fractures ( 4 part fractures were excluded) and the whole series was conservatively treated. Follow-up one year. We have analyzed the following variables: age, sex, laterality, comorbidities, shaft-head relation, global and itemized Constant Murley score for both, the affected and the contralateral shoulder , the individual relative Constant score and the SF-36 questionnaire at one year follow-up. There were 94 women and 17 men, mean age 72 years, 62 two part fractures ( 52 surgical neck , 10 great tuberosity) and 49 three part fractures ( 23 in varus and 26 in valgus, according to the position of the humeral head). 50.5% of the patients had associated comorbidities. Mean Constant of 65.23 for the series. Mean shaft-head angle 137.23 degrees. Mental and Physical SF-36 scale, of 39.38 and 44.55 respectively. Results: the three part varus fractures, had the worst functional results ( Constant 57.43) and the poor recovery results comparing with the contralateral shoulder ( 74.53%). The surgical neck fractures and the three part valgus fractures had comparable outcomes ( Constant 63.44 and 62.38 respectively). The two part fractures affecting the great tuberosity had the best results ( Constant 79.43). We couldn't find any correlation between the humeral head-shaft angle with the outcomes in all the groups. Constant and SF-36 scores, become worst with age. Comorbidities significantly affect the final results. Conclusions: the varus and valgus displacement of the humeral head, are not a predictive factors of the results. The age and comorbidities are negative predictive factors of the outcome. Gender is not a predictive factor of the results.